Fransiya sharqida tashlandiq LADA avtosaloni topildi

Fransiya sharqida tashlandiq LADA avtosaloni topildi. Bu haqda “RIA Novosti” xabar bermoqda.

Agentlikka ko‘ra, Facebook’dagi “Avtomobil tarixi portali” guruhida Ilya Karasyov Makon shahri yaqinidagi sobiq dilerlik markazi fotolarini joylashtirdi. 

“Ichkari va tashqarida Rossiya avtosanoatining tashlab ketilgan va hech kimga keraksiz modellari zanglab yotibdi. Avtosalon 90-yillardan beri ishlamayotgan bo‘lsa kerak”, — deya qayd etgan foydalanuvchi. 

“AvtoVAZ” mahsulotlarining Fransiyaga eksporti 2008-yilda to‘xtatilgan. Hozirda ularni Germaniya, Vengriya va Slovakiyada xarid qilish mumkin. 
Ma’lumotlarga ko‘ra, 2017-yilning birinchi choragida Yevropada 1142 ta LADA avtomobili sotilgan. 
 “Daryo”ning Telegram’dagi rasmiy kanali — @toshqindaryo’ga a’zo bo‘ling!